[{"text_idx": "#000000", "text": "Eeloleval laupa\u0308eval ja pu\u0308hapa\u0308eval toimuvad Open House Tallinn raames avatud uste pa\u0308evad Tallinnas kohtades, kuhu muidu ei pa\u0308a\u0308se. Porto Franco valminud I maja ja valmimisja\u0308rgus II maja on vo\u0303imalik ku\u0308lastada laupa\u0308eval, 11.07, ja pu\u0308hapa\u0308eval, 12. 07. Ekskursioonid algavad igal ta\u0308istunnil kell 12-16.00. Venekeelne ekskursioon toimub pu\u0308hapa\u0308eval, 12.07 kell 13.00."}, {"text_idx": "#000001", "text": "Admiraliteedi piirkonna tutvustuse ja Porto Franco ekskursiooniga liitumiseks tuleb enne ta\u0308istundi tulla Navigatori A\u0308rimaja (Laeva t 2, A sissepa\u0308a\u0308s) fuajee 1. korrusele."}, {"text_idx": "#000002", "text": "Ekskursiooni ka\u0308igus tutvustatakse Porto Franco kontseptsiooni, tutvustatakse Admiraliteedi piirkonna ajalugu ning giidi juhtimisel on vo\u0303imalik ku\u0308lastada valminud Porto Franco I hoonet, kus kohe-kohe avab uksed Citybox Tallinn hotell. Samuti ka\u0308iakse ka Porto Franco ehitatava II hoone katusel, et nautida ilusaid vaateid Admiraliteedi basseinile ja vanalinnale."}, {"text_idx": "#000004", "text": "Open House sai alguse Londonis 1992. aastal ning ta\u0308na korraldatakse su\u0308ndmust enam kui 40 linnas u\u0308le maailma. Tallinnale la\u0308himad Open House Worldwide organisatsiooniga liitunud ja su\u0308ndmust korraldavad linnad on Helsingi ja Vilnius. Loe lisaks: ."}, {"text_idx": "#000005", "text": "Porto Franco projekt ehitatakse keskkonnaso\u0303bralikult ning Leed Gold sertifikaadi standardite ja\u0308rgi: projekt vastab ko\u0303rgetele no\u0303uetele nii keskkonnasa\u0308a\u0308stlikkuse, energiakasutuse, ehituse kui ehitusmaterjalide osas. Projekti kontseptsioon ho\u0303lmab mitmete moodsaimate energia- ja veeto\u0303husate tehnoloogiate kasutamist ning ja\u0308a\u0308tmete ja saaste tekke va\u0308hendamist, mh rakendatakse kliimamuutustele vastupidavaid tehnikaid, millega leevendatakse sellele piirkonnale ja eelko\u0303ige Balti riikidele omaseid kliimariske."}, {"text_idx": "#000006", "text": "Porto Franco on unikaalne kinnisvaraarendus, mis avab Tallinna kesklinna merele, olles pealinna ainus merea\u0308a\u0308rne ettevo\u0303tlus- ja vaba aja veetmise piirkond. Porto Franco arendusse investeeritakse 190 miljonit eurot ning uues mitmefunktsioonilises linnakvartalis saab olema pinda enam kui 150000 m2. Porto Franco kompleks koosneb kolmest maa-alusest korrusest 1170 kohalise parkimismaja ja kaubanduse u\u0308u\u0308ripindadega ning viiest maapealsest korrusest kaubanduskeskuse, bu\u0308rookeskuse ja hotelli tarbeks. Porto Franco 150 000 m2 hakkavad tegutsema kohvikud ja restoranid, hotell, hu\u0308permarket ning hulganisti ettevo\u0303tteid nii kauplustena kui ka bu\u0308roopindadel. Esmajoones valmib moodsa kontseptsiooniga Citybox Tallinn hotell, mille avamine on 1. augustil 2020. a."}]